Microsoft Word
Microsoft Word (liet. žodis) – „Microsoft“ kuriama teksto redagavimo programa, Microsoft Office paketo dalis. Pirmoji versija išleista 1983 metais, versija pavadinta „Multi-Tool Word“ ir veikė Xenix platformoje. Vėliau programa pritaikyta kitoms sistemoms IBM PC su DOS (1983 m.), Apple Macintosh (1984 m.), SCO UNIX, OS/2 ir Microsoft Windows. Nuo 2003 metų programa pradėta vadinti Microsoft Office Word. Programa pradėta kurti 1981 metais, kai iš „Xerox“ į „Microsoft“ perėjo pirmojo grafinio teksto redaktoriaus kūrėjas Charles Simonyi.